৬৭ বলে ৯৩ রান! সিলেকশন হতেই ঝড় উঠল বৈভবের ব্যাটে

ওয়েব ডেস্ক: ভারতীয় দলে (India Cricket Team) সুযোগ পেয়েই বাইশ গজে নিজের জাত চেনালেন ভৈভব সূর্যবংশী (Vaibhav Suryavanshi)। দেশের এই বিষ্ময় ব্যাটার ইতিমধ্যে নিজের প্রতিভার জেরে নজর কেড়েছে ক্রিকেট বিশ্বে। এবার ঘরোয়া টুর্নামেন্টে ঝোড়ো ইনিংস খেলে ১৪ বছরের বৈভব বুঝিয়ে দিলেন যে, তিনি জাতীয় দলের ভবিষ্যৎ হওয়ার জন্য নিজেকে গড়ছেন একটু একটু করে।

মঙ্গলবার রঞ্জি ট্রফির (Ranji Trophy) প্লেট গ্রুপের ম্যাচে বিহারের হয়ে বৈভবের ব্যাট থেকে এল এক ঝকঝকে ইনিংস। মেঘালয়ের বিরুদ্ধে এই ম্যাচে (Bihar Vs Meghalaya) ৬৭ বলে ৯৩ রান করে দেশের এই তরুণ ক্রিকেটার। তাঁর এই ইনিংসেই ভর করে প্রথম ইনিংসে ৪ উইকেট হারিয়ে ১৫৬ রান তুলে ম্যাচ ড্র করল বিহার।

আরও পড়ুন: বেটিং কাঁটায় বিদ্ধ কলকাতা লিগ! সদুত্তর নেই IFA-র কাছে, দায়ী কে?

বিহারের বাঁহাতি ওপেনার বৈভবের এই ঝোড়ো ইনিংস ৯টি চার এবং ৪টি ছক্কা দিয়ে সাজানো ছিল। অর্থাৎ, ৯৩-এর মধ্যে ৬০ রান এসেছে বাউন্ডারি থেকেই। দলের হয়ে প্রায় একাই রান তোলার দায়িত্ব কাঁধে তুলে নেয় বৈভব। প্রথমে মঙ্গল মাহরুরের সঙ্গে দ্বিতীয় উইকেটে ৯২ রানের পার্টনারশিপ গড়ে সে। এরপর বিপিন সৌরভের সঙ্গে তৃতীয় উইকেটে আরও ৪১ রান যোগ করে বৈভব।

মাত্র ১৪ বছর বয়সেই বৈভব ইতিমধ্যেই ক্রিকেট মহলে চর্চায়। অস্ট্রেলিয়া ও ইংল্যান্ড সফরে অনূর্ধ্ব স্তরের প্রতিযোগিতায় দুর্দান্ত পারফরম্যান্স করেছে সে। সেই সুবাদে ভারত ‘এ’ স্কোয়াডে রাখা হয়েছে তাঁকে। এই দল রাইজিং স্টারস এশিয়া কাপ, ২০২৫ খেলবে নভেম্বরেই।